Om te boer was van kleintyd af deel van Hardus se lewe gewees. Hy het grootgeword op Dendron waar sy ouers met aartappels geboer het en hy sou later sy skoolloopbaan by die CVO-skool op Vivo voltooi.
“Hardus het diep spore in elke liewe persoon met wie hy in aanraking gekom het se harte getrap. Hy was ‘n opregte mens gewees. Soos jy hom vandag sien, so sien jy hom môre,” het Bianca gesê.
Teen druktyd was daar nog geen finale begrafnisreëlings vir Hardus getref nie. Hy word oorleef deur sy vrou Bianca, sy dogters Christi (4) en Ellé (nege maande), pa Pieter, ma Ronelle en broer Pieter (Tokka).